**Kisfüzes Község Önkormányzat**

**Polgármesterétől**

**3256 Kisfüzes, Szabadság tér 2.**

**6/2020. (III. 16.)**

**POLGÁRMESTERI HATÁROZAT**

Az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (II.) szóló 45/2020. (III. 14.) Korm. rendeletre figyelemmel 2020. március 16. napjától visszavonásig az alábbi intézkedést teszem:

A Pétervásárai Közös **Önkormányzati Hivatalban az ügyfélfogadási időben maximum 1 fő tartózkodhat!** Az ügyintézésre váró ügyfelek az intézmény előtt – egymástól megfelelő (1-2 méter) távolságban – várakozhatnak. Az ügyfelek fogadása érkezési sorrendben történik.

**Nyomatékosan felhívom a község lakosságát,** hogy a Hivatal **kizárólag a sürgős és halaszthatatlan esetekben,** valamint **15 percnél hosszabb ügyintézési időt nem igénylő ügyekben fogad ügyfelet!**

A határozat 2020. március 16. napjától visszavonásig hatályos.

Kisfüzes, 2020. március 16.

**Menyhárt Balázs**

**polgármester**